Cerastoderma edule
Cerastoderma edule est species esculentorum aquae salsae bivalvium familiae Cardiidarum ordinis Veneroidorum, in litoralibus Oceani Atlantici orientalis regionibus endemica, late a Norvegia ad litus Africae Occidentalis distributa. 

Cerastoderma edule est una ex abundantissimis molluscorum speciebus in planitiebus aestus in sinibus et aestuariis Europae inventis, quae partes magni monenti ut fons victus crustaceorum, piscium, et avium agit. In commercio piscatorio in Hibernia, Britannia, et Francia a machinis ad alveum suctu perfodiendum et a manu radendo capitur. Maximus captus olim in Nederlandia factus est, sed leges ad circumiecta protegenda captum nuper circumscribunt. Species etiam aquaculturae adhibetur, et piscinarii praecipue in Britannia, Nederlandia, et Portugallia inveniuntur (http://www.fao.org/).

Haec species in nonnullis civitatibus coquitur et editur, inter quas Francia, Germania, Iaponia, Portugallia, Hispania, Hibernia, et Britanniarum Regno.

Indicia archaeologia
Ceramica cardialis fuit Neolithicum opus fictile in culturis maritimis quae colonias per litora Mediterranea circa 6000–5500 a.C.n. deduxerunt. Argilla ornatibus elegantibus impressa est, qui ex iterationibus distinctorum constant iugorum curvatorum, lineis fluctuantibus, et/aut marginibus speciei propriorum, opum naturalium aquarum litoralium.

Cultura ceramicae cardialis

Nexus externi
 De biologa et oecologia, www.reservebaiedesaintbrieuc.com
 "Modelling of the cockle-fishing grounds," www.reservebaiedesaintbrieuc.com

Notae

 
Cardiidae
Cerastoderma
Mollusca commercii
Taxa Linnaei
Taxa 1758